title: 2005 m. vasario 24 d. Tarybos sprendimas 2005/211/TVR, dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje

text:
15.3.2005

               LT

               Europos Sąjungos oficialusis leidinys

               L 68/44

      TARYBOS SPRENDIMAS 2005/211/TVR
   2005 m. vasario 24 d.
   dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 30 straipsnio 1 dalies a ir b punktus, 31 straipsnio a ir b punktus ir 34 straipsnio 2 dalies c punktą,
   atsižvelgdama į Ispanijos Karalystės iniciatyvą (1),
   atsižvelgdama į Europos Parlamento nuomonę (2),
   kadangi:

               (1)

               Šengeno informacinė sistema, toliau – SIS, sukurta pagal 1990 m. Konvencijos dėl 1985 m. birželio 14 d. Šengeno susitarimo dėl laipsniško jų bendrų sienų kontrolės panaikinimo įgyvendinimo (3) (toliau – 1990 m. Šengeno konvencija) IV antraštinės dalies nuostatas yra priemonė, būtina Šengeno acquis, integruotos į Europos Sąjungos sistemą, nuostatų taikymui.

               (2)

               Buvo pripažintas poreikis, atsižvelgiant į Europos Sąjungos plėtrą, kurti naują antrosios kartos Šengeno informacinę sistemą, toliau – SIS II, leidžiančią nustatyti naujas funkcijas, pasinaudojant paskutiniais informacinių technologijų srities pokyčiais, bei imtasi pirmųjų veiksmų kuriant šią naują sistemą.

               (3)

               Esamoje SIS versijoje jau dabar galima atlikti tam tikras esamų nuostatų adaptacijas ir nustatyti tam tikras naujas funkcijas, ypač nustatant galimybę susipažinti su į SIS įtrauktomis tam tikrų duomenų kategorijomis institucijoms, kurioms suteikus galimybę ieškoti tokių duomenų būtų palengvintas jų užduočių vykdymas (įskaitant Europolą ir Eurojusto nacionalinius narius) išplečiant dingusių objektų, apie kuriuos gali būti įvesti perspėjimai, kategorijas ir registruojant asmens duomenų perdavimą. Šiuo tikslu reikalingos techninės priemonės visų pirma turi būti nustatytos kiekvienoje valstybėje narėje.

               (4)

               2001 m. gruodžio 14 ir 15 d. Europos Vadovų Tarybos susitikimo Lakene išvadose, ypač 17 išvadoje (specializuotų kovos su terorizmu tarnybų bendradarbiavimas), 43 išvadoje (Eurojusto ir policijos bendradarbiavimas su Europolu) ir 2001 m. rugsėjo 21 d. veiksmų plane dėl kovos su terorizmu nurodomas poreikis stiprinti SIS ir tobulinti jos galimybes.

               (5)

               Be to, naudinga priimti nuostatas dėl keitimosi visa papildoma informacija per visose valstybėse narėse šiuo tikslu paskirtas institucijas (Supplementary Information Request at National Entry, SIRENE), suteikiant šioms institucijoms bendrą teisinį pagrindą 1990 m. Šengeno konvencijos nuostatose ir nustatant taisykles dėl šių institucijų laikomų duomenų ištrynimo.

               (6)

               Šio sprendimo nuostatos, susijusios su Europolu, nustato tik prieities prie Šengeno informacinės sistemos teisinį pagrindą ir nekliudo vėliau priimti reikalingas priemones, nustatančias techninį sprendimą ir jo finansinius padarinius.

               (7)

               Šio sprendimo nuostatos dėl Eurojusto nacionalinių narių ir jų padėjėjų nustato tik prieities prie Šengeno informacinės sistemos teisinę sistemą ir nekliudo vėliau priimti reikalingas priemones, nustatančias techninį sprendimą ir jo finansinius padarinius.

               (8)

               Nuostatos dėl Europolo ir Eurojusto nacionalinių narių ir jų padėjėjų prieities prie SIS duomenų yra tik pirmojo etapo priemonė ir nekliudo tolesnėms diskusijoms apie šios galimybės išplėtimą kitoms 1990 m. Šengeno konvencijos nuostatoms.

               (9)

               Šengeno acquis nuostatų, reguliuojančių Šengeno informacinę sistemą, pakeitimai, kuriuos šiuo tikslu reikia padaryti, susideda iš dviejų dalių: šio sprendimo ir Tarybos reglamento, pagrįsto Europos bendrijos steigimo sutarties 66 straipsniu. Tą sąlygoja tai, kad, kaip nustatyta 1990 m. Šengeno konvencijos 93 straipsnyje, Šengeno informacinės sistemos tikslas yra valstybių narių teritorijose palaikyti viešąją tvarką ir visuomenės saugumą, įskaitant nacionalinį saugumą, ir naudojant per SIS perduodamą informaciją pagal tos Konvencijos nuostatas tose teritorijose taikyti minėtos konvencijos nuostatas dėl asmenų judėjimo. Kadangi kai kurios 1990 m. Šengeno konvencijos nuostatos turi būti taikomos tuo pačiu metu abejiems tikslams, tikslinga lygiagrečiai priimant kiekviena iš sutarčių pagrįstus aktus, vienodai pakeisti tokias nuostatas.

               (10)

               Šis sprendimas nekliudo vėliau priimti reikalingus teisės aktus, detaliai nustatančius SIS II teisinę struktūrą, tikslus, veikimą ir naudojimą, pavyzdžiui, tačiau neapsiribojant vien jomis, taisykles, toliau apibrėžiančias į sistemą įtraukiamų duomenų kategorijas, tikslus, kuriais jie turi būti įvedami ir jų įvedimo kriterijus, SIS įrašų turinio, perspėjimų susiejimo tarpusavyje, perspėjimų tarpusavio suderinamumo taisykles bei tolesnes prieities prie SIS duomenų ir asmens duomenų apsaugos ir jų kontrolės taisykles.

               (11)

               Islandijos ir Norvegijos atžvilgiu, šiuo sprendimu plėtojamos Šengeno acquis, apibrėžtos Europos Sąjungos Tarybos ir Islandijos Respublikos bei Norvegijos Karalystės sudarytame susitarime dėl šių dviejų šalių asociacijos įgyvendinant, taikant ir plėtojant Šengeno acquis
                   (4), nuostatas, kurios patenka į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą 1 straipsnio G punkte nurodytas sritis.

               (12)

               Pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir pagal 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (5) 8 straipsnio 2 dalį Jungtinė Karalystė dalyvauja šiame sprendime.

               (13)

               Pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir pagal 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (6) 6 straipsnio 2 dalį Airija dalyvauja šiame sprendime.

               (14)

               Šis sprendimas nepažeidžia priemonių, skirtų Jungtinės Karalystės ir Airijos daliniam dalyvavimui Šengeno acquis, kaip apibrėžta atitinkamai Sprendime 2000/365/EB ir Sprendime 2002/192/EB.

               (15)

               Šis sprendimas yra Šengeno acquis pagrįstas ar kitaip su ja susijęs aktas, kaip apibrėžta Stojimo akto 3 straipsnio 2 dalyje,

         NUSPRENDĖ:
   1 straipsnis
   1990 m. Šengeno konvencijos nuostatos iš dalies keičiamos taip:

               1)

               92 straipsnis papildomas šia dalimi:
               „4.   Valstybės narės, vadovaudamosi nacionalinės teisės aktais, per šiuo tikslu paskirtas institucijas (SIRENE) keičiasi visa papildoma informacija, reikalinga įvesti perspėjimus ir leidžiančia imtis atitinkamų veiksmų tais atvejais, kai asmenys arba daiktai, kurių duomenys buvo įtraukti į Šengeno informacinę sistemą yra randami, atlikus paieškas šioje sistemoje. Tokia informacija naudojama tik tuo tikslu, kuriuo ji perduota.“

               2)

               94 straipsnio 2 dalies b punktas pakeičiamas taip:

                           „b)

                           99 ir 100 straipsniuose nurodyti objektai.“

               3)

               94 straipsnio 3 dalies pirma pastraipa pakeičiama taip:
               „3.   Apie asmenis pateikiama tik ši informacija:

                           a)

                           pavardė ir vardai, visos pravardės (jei galima, įrašomos atskirai);

                           b)

                           visi išskirtiniai objektyvūs nekintami fiziniai požymiai;

                           c)

                           (…);

                           d)

                           gimimo data ir vieta;

                           e)

                           lytis;

                           f)

                           pilietybė;

                           g)

                           ar atitinkami asmenys yra ginkluoti, smurtingi ar pabėgę;

                           h)

                           perspėjimo priežastis;

                           i)

                           kokių veiksmų reikia imtis;

                           j)

                           perspėjimų pagal 95 straipsnį atveju: teisės pažeidimo (-ų) rūšis“;

               4)

               99 straipsnio 1 dalis pakeičiama taip:
               „1.   Duomenys apie asmenis ar transporto priemones, laivus, orlaivius ar konteinerius pagal perspėjimą duodančios valstybės narės nacionalinę teisę įvedami tam, kad jie būtų atsargiai sekami ar kad būtų atlikti konkretūs tikrinimai pagal šio straipsnio 5 dalį.“

               5)

               99 straipsnio 3 dalies paskutinis sakinys pakeičiamas taip:
               „Pagal šią straipsnio dalį perspėjimą duodanti valstybė narė privalo apie tai pranešti kitoms valstybėms narėms.“;

               6)

               99 straipsnio 5 dalies pirmas sakinys pakeičiamas taip:
               „5.   Atliekant šio straipsnio 1 dalyje minėtus konkrečius tikrinimus asmenys, transporto priemonės, laivai, orlaiviai, konteineriai ir vežami daiktai pagal nacionalinės teisės normas, siekiant šio straipsnio 2 ir 3 dalyse nurodytų tikslų, gali būti apieškoti.“;

               7)

               100 straipsnio 3 dalis pakeičiama taip:
               „3.   Įtraukiamos šios lengvai atpažįstamų daiktų kategorijos:

                           a)

                           pavogtos, pasisavintos arba dingusios autotransporto priemonės, kurių variklių tūris didesnis kaip 50 kubinių centimetrų, laivai ir orlaiviai;

                           b)

                           pavogtos, neteisėtai pasisavintos ar dingusios krovininės priekabos, kurių svoris be krovinio didesnis kaip 750 kg, gyvenamosios pramonės įranga, užbortiniai varikliai ir konteineriai;

                           c)

                           pavogti, neteisėtai pasisavinti ar dingę ginklai;

                           d)

                           pavogti, pasisavinti arba dingę oficialių dokumentų blankai;

                           e)

                           pavogti, pasisavinti, dingę ar pripažinti negaliojančiais išduoti asmens tapatybės dokumentai – pasai, asmens tapatybės kortelės, vairuotojo pažymėjimai, leidimai gyventi ir kelionės dokumentai;

                           f)

                           pavogti, neteisėtai pasisavinti, dingę ar pripažinti negaliojančiais transporto priemonių registravimo sertifikatai ir transporto priemonių numeriai;

                           g)

                           banknotai (registruotos kupiūros);

                           h)

                           pavogti, neteisėtai pasisavinti ar dingę vertybiniai popieriai ir mokėjimo priemonės – čekiai, kreditinės kortelės, obligacijos ir akcijos.“;

               8)

               101 straipsnio 1 dalies pabaigoje pridedamas šis sakinys:
               „Tačiau prieitį prie duomenų, įtrauktų į Šengeno informacinę sistemą, ir teisę tiesiogiai atlikti tokių duomenų paiešką taip pat turi teisminės nacionalinės institucijos, inter alia, kurios, vykdydamos nacionalinės teisės aktais nustatytas savo užduotis, atsakingos už baudžiamųjų bylų iškėlimo bendra tvarka ir teisminių tyrimų prieš pareiškiant kaltinimą inicijavimą.“

               9)

               įterpiami šie straipsniai:
               „101A straipsnis
               1.   Europos policijos biuras (Europolas), neviršydamas savo įgaliojimų ir savo sąskaita, turi teisę prieiti ir tiesiogiai atlikti į Šengeno informacinę sistemą įtrauktų pagal 95, 99 ir 100 straipsnius duomenų paiešką.
               2.   Europolas gali atlikti tik duomenų, kurių jiems reikia savo užduotims atlikti, paiešką.
               3.   Jeigu Europolo atlikta paieška atskleidžia, kad į Šengeno informacinę sistemą yra įtrauktas perspėjimas, Europolas informuoja perspėjimą pareiškusią valstybę narę Europolo konvencijos nustatytais kanalais.
               4.   Gauta iš paieškos Šengeno informacinėje sistemoje informacija yra naudojama gavus atitinkamos valstybės narės sutikimą. Jeigu valstybė narė leidžia naudoti šią informaciją, jos naudojimą reglamentuoja Europolo konvencija. Europolas gali perduoti šią informaciją trečiosioms valstybėms ir trečiosioms institucijos tik esant atitinkamos valstybės narės sutikimui.
               5.   Pagal Europolo konvencijoje numatytas nuostatas Europolas gali pareikalauti papildomos informacijos iš atitinkamos valstybės narės.
               6.   Europolas:

                           a)

                           pagal 103 straipsnio nuostatas registruoja kiekvieną savo atliktą paiešką;

                           b)

                           nepažeidžiant 4 ir 5 dalių nuostatų, nesujungia Šengeno informacinės sistemos dalių, taip pat neperkelia joje esančių duomenų, prie kurių jis gali prieiti, į bet kurią Europolo naudojamą ar jame esančią duomenų rinkimui ir tvarkymui skirtą kompiuterinę sistemą, taip pat neperkelia ar kitaip nekopijuoja jokių Šengeno informacinės sistemos dalių;

                           c)

                           prieitį prie į Šengeno informacinę sistemą įtrauktų duomenų suteikia tik specialiai įgaliotiems Europolo darbuotojams;

                           d)

                           priima ir taiko 118 straipsnyje nustatytas priemones;

                           e)

                           leidžia Europolo konvencijos 24 straipsniu įsteigtai jungtinės priežiūros institucijai tikrinti Europolo veiklą, vykdomą naudojantis savo teise prisijungti prie Šengeno informacinės sistemos ir ieškoti į ją įtrauktų duomenų.

                     101B straipsnis
               1.   Eurojusto nacionaliniai nariai ir jų padėjėjai turi teisę naudotis ir ieškoti į Šengeno informacinę sistemą pagal 95 ir 98 straipsnius įtrauktų duomenų.
               2.   Eurojusto nacionaliniai nariai ir jų padėjėjai gali atlikti tik duomenų, kurių jiems reikia savo užduotims atlikti, paiešką.
               3.   Jeigu vykdydamas paiešką Eurojusto nacionalinis narys atskleidžia, kad į Šengeno informacinę sistemą yra įtrauktas perspėjimas, jis ar ji informuoja perspėjimą pareiškusią valstybę narę. Gauta iš tokios paieškos informacija gali būti perduodama trečiosioms valstybėms ir trečiosioms institucijoms tik gavus perspėjimą pareiškusios valstybės narės sutikimą.
               4.   Jokia šio straipsnio nuostata negali būti suprantama kaip turinti įtakos Tarybos sprendimo, įsteigiančio Eurojustą, nuostatoms dėl duomenų apsaugos ir atsakomybės už Eurojusto nacionalinių narių ar jų padėjėjų vykdomą neteisėtą ar neteisingą tokių duomenų tvarkymą, ar pagal šio Tarybos spendimo 23 straipsnį įsteigtos jungtinės priežiūros institucijos įgaliojimams.
               5.   Kiekviena Eurojust nacionalinio nario ar padėjėjo atlikta paieška yra registruojama pagal 103 straipsnio nuostatas, ir kiekvienas jų gautų duomenų panaudojimas yra registruojamas.
               6.   Jokia Šengeno informacinės sistemos dalis negali būti prijungta, nei joje esantys duomenys, prie kurių gali prieiti nacionaliniai nariai ar jų padėjėjai, negali būti pervedami į bet kokią Eurojusto naudojamą ar jame esančią duomenų rinkimui ir tvarkymui skirtą kompiuterinę sistemą, taip pat nei jokia Šengeno informacinės sistemos dalis negali būti perkeliama.
               7.   Prieitis prie į Šengeno informacinę sistemą įtrauktų duomenų yra suteikiama tik nacionaliniams nariams bei jų padėjėjams ir nesuteikiama Eurojusto darbuotojams.
               8.   118 straipsnyje nustatytos priemonės yra priimamos ir taikomos.“;

               10)

               103 straipsnis keičiamas taip:
               „103 straipsnis
               Kiekviena valstybė narė užtikrina, kad kiekvieną asmens duomenų perdavimą duomenų bylų tvarkymo institucija įrašys į Šengeno informacinės sistemos nacionalinę sekciją, kad patikrintų, ar paieška leistina, ar ne. Įrašas gali būti naudojamas tik šiam tikslui ir yra ištrinamas ne anksčiau kaip po vienerių metų ir ne vėliau kaip po trejų metų.“

               11)

               Įterpiamas šis straipsnis:
               „112A straipsnis
               1.   92 straipsnio 4 dalyje nurodytų institucijų laikomi bylose asmens duomenys, gauti pasikeitus informacija pagal tos dalies nuostatas, saugojami tik tokį laikotarpį, kurio reikia duomenų suteikimo tikslams pasiekti. Bet kuriuo atveju jie yra ištrinami ne vėliau kaip po metų nuo perspėjimo ar perspėjimų dėl atitinkamo asmens ar daikto ištrynimo iš Šengeno informacinės sistemos.
               2.   1 dalis nepažeidžia valstybės narės teisės laikyti nacionalinėse bylose duomenis, susijusius su tos valstybės narės pareikštu konkrečiu perspėjimu ar susijusius su perspėjimu, dėl kurio buvo imtasi veiksmų jos teritorijoje. Nacionalinės teisės aktai reglamentuoja šių duomenų laikymo šiose bylose laikotarpį.“

               12)

               113 straipsnio 1 dalis pakeičiama taip:
               „1.   Duomenys, išskyrus nurodytuosius 112 straipsnyje, yra laikomi ne ilgiau kaip 10 metų, ir duomenys dėl 99 straipsnio 1 dalyje numatytų daiktų yra laikomi ne ilgiau kaip penkerius metus.“

               13)

               Įterpiamas šis straipsnis:
               „113A straipsnis
               1.   Duomenys, išskyrus 92 straipsnio 4 dalyje numatytų institucijų laikomus bylose asmens duomenis, gautus pasikeitus informacija pagal tos dalies nuostatas, saugojami tik duomenų suteikimo tikslams pasiekti reikalingą laikotarpį. Bet kuriuo atveju jie yra ištrinami vėliausiai po metų nuo perspėjimo ar perspėjimų dėl atitinkamo asmens ar daikto ištrynimo iš Šengeno informacinės sistemos.
               2.   1 dalis nepažeidžia valstybės narės teisės laikyti nacionalinėse bylose duomenis, susijusius su tos valstybės narės pareikštu specifiniu perspėjimu ar susijusius su perspėjimu, dėl kurio buvo imtasi veiksmų jos teritorijoje. Nacionalinės teisės aktai reglamentuoja šių duomenų laikymo šiose bylose laikotarpį.“

         2 straipsnis
   1.   Šio sprendimo 1 straipsnio 1, 5 ir 8 dalys įsigalioja po 90 dienų nuo jo paskelbimo Europos Sąjungos oficialiajame leidinyje dienos.
   2.   Šio sprendimo 1 straipsnio 11 ir 13 dalys įsigalioja po 180 dienų nuo jo paskelbimo Europos Sąjungos oficialiajame leidinyje dienos.
   3.   Šio sprendimo 1 straipsnio 1, 5, 8, 11 ir 13 dalys Islandijai ir Norvegijai įsigalioja po 270 dienų nuo jo paskelbimo Europos Sąjungos oficialiajame leidinyje dienos.
   4.   1 straipsnio 2, 3, 4, 6, 7, 9, 10 ir 12 dalys įsigalioja nuo datos, kurią vieningai priimtu sprendimu nustatys Taryba, kai tik bus įvykdytos tam reikalingos išankstinės sąlygos.
   Taryba gali nuspręsti nustatyti skirtingas įsigaliojimo datas:

               —

               1 straipsnio 2, 4 ir 6 dalims,

               —

               1 straipsnio 3 daliai,

               —

               1 straipsnio 7 daliai,

               —

               1 straipsnio 9 daliai, naujam 101A straipsniui,

               —

               1 straipsnio 9 daliai, naujam 101B straipsniui,

               —

               1 straipsnio 12 daliai.

         5.   Bet koks Tarybos sprendimas pagal 4 dalį yra skelbiamas Europos Sąjungos oficialiajame leidinyje.

      Priimta Briuselyje, 2005 m. vasario 24 d.

            Tarybos vardu

            Pirmininkas

         N. SCHMIT

      (1)  OL C 160, 2002 7 4, p. 7.

      (2)  OL C 31 E, 2004 2 5, p. 122.

      (3)  OL L 239, 2000 9 22, p. 19.

      (4)  OL L 176, 1999 7 10, p. 31.

      (5)  OL L 131, 2000 6 1, p. 43.

      (6)  OL L 64, 2002 3 7, p. 20.


title: 2014/354/Euratomas: 2014 m. birželio 12 d. Tarybos sprendimas, kuriuo skiriamas Mokslo ir technikos komiteto narys

text:
14.6.2014

               LT

               Europos Sąjungos oficialusis leidinys

               L 175/31

         TARYBOS SPRENDIMAS
   2014 m. birželio 12 d.
   kuriuo skiriamas Mokslo ir technikos komiteto narys

      (2014/354/Euratomas)

   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 134 straipsnį,
   atsižvelgdama į Europos Komisijos nuomonę,
   kadangi:

               (1)

               Sprendimu 2013/412/Euratomas (1) Taryba paskyrė Mokslo ir technikos komiteto (toliau – Komitetas) narius laikotarpiui nuo 2013 m. liepos 25 d. iki 2018 m. liepos 24 d.;

               (2)

               atsistatydinus Edouard SINNER, tapo laisva Komiteto nario vieta. Todėl turėtų būti paskirtas naujas narys likusiam Edouard SINNER kadencijos laikui,

         PRIĖMĖ ŠĮ SPRENDIMĄ:
   1 straipsnis
   Iki 2018 m. liepos 24 d. Mokslo ir technikos komiteto nariu skiriamas Roland ZEYEN.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 12 d.

            Tarybos vardu

            Pirmininkas

         Y. MANIATIS

      (1)  2013 m. liepos 22 d. Tarybos sprendimas 2013/412/Euratomas, kuriuo atnaujinama Mokslo ir technikos komiteto sudėtis ir kurio panaikinamas 2012 m. lapkričio 13 d. Sprendimas dėl Mokslo ir technikos komiteto narių paskyrimo (OL C 205, 2013 8 1, p. 11).


title: 2008/580/EB: 2008 m. birželio 23 d. Tarybos sprendimas, suteikiantis Europos investicijų bankui Bendrijos garantiją dėl nuostolių, susijusių su paskolomis projektams už Bendrijos ribų (pietrytinėse kaimyninėse valstybėse, Viduržemio jūros šalyse, Lotynų Amerikoje ir Azijoje, ir Pietų Afrikos Respublikoje) (kodifikuota redakcija)

text:
15.7.2008

               LT

               Europos Sąjungos oficialusis leidinys

               L 186/30

      TARYBOS SPRENDIMAS

   2008 m. birželio 23 d.
   suteikiantis Europos investicijų bankui Bendrijos garantiją dėl nuostolių, susijusių su paskolomis projektams už Bendrijos ribų (pietrytinėse kaimyninėse valstybėse, Viduržemio jūros šalyse, Lotynų Amerikoje ir Azijoje, ir Pietų Afrikos Respublikoje)
   (kodifikuota redakcija)
   (2008/580/EB)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį, ypač į jos 181 A straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               1999 m. gruodžio 22 d. Tarybos sprendimas 2000/24/EB, suteikiantis Europos investicijų bankui Bendrijos garantiją dėl nuostolių, susijusių su paskolomis projektams už Bendrijos ribų (Vidurio ir Rytų Europoje, Viduržemio jūros šalyse, Lotynų Amerikoje ir Azijoje, ir Pietų Afrikos Respublikoje) (2), buvo keletą kartų iš esmės keičiamas (3). Siekiant aiškumo ir racionalumo minėtas sprendimas turėtų būti kodifikuotas.

               (2)

               1995 m. gruodžio 15 ir 16 d. Madride susitikusi Europos Vadovų Taryba patvirtino Europos investicijų banko (toliau – EIB), kaip Bendrijos ir Lotynų Amerikos bendradarbiavimo priemonės, svarbą ir paragino EIB sustiprinti savo veiklą regione. Šie projektai turėtų būti įdomūs ir Bendrijai, ir susijusioms šalims.

               (3)

               1996 m. birželio 21 ir 22 d. Florencijoje susitikusi Europos Vadovų Taryba pasveikino Azijos–Europos viršūnių susitikimo, tapusio šių dviejų kontinentų santykių persilaužimu, rezultatus.

               (4)

               1997 m. birželio 16 ir 17 d. Amsterdame susitikusi Europos Vadovų Taryba pasveikino Antrosios Europos–Viduržemio jūros šalių konferencijos, įvykusios 1997 m. balandžio 15 ir 16 d. Valetoje, Maltoje, priimtas išvadas ir dar kartą patvirtino 1995 m. Barselonoje priimtus principus ir tikslus.

               (5)

               1997 m. gruodžio 12 ir 13 d. Liuksemburge susitikusi Europos Vadovų Taryba paskelbė plėtros procesą su Vidurio ir Rytų Europos šalimis bei Kipru.

               (6)

               1998 m. birželio 15 ir 16 d. Kardife susitikusi Europos Vadovų Taryba pasveikino Pietų Afrikos Respublikos pastangas modernizuoti savo ekonomiką ir integruoti ją į pasaulio prekybos sistemą.

               (7)

               EIB baigia įgyvendinti esamas paskolų programas Vidurio ir Rytų Europai, Viduržemio jūros regionui, Azijai, Lotynų Amerikai ir Pietų Afrikos Respublikai pagal Sprendimą 97/256/EB (4) bei skolinimą, reglamentuotą Protokolu dėl finansinio bendradarbiavimo su Buvusiaja Jugoslavijos Respublika Makedonija, pagal Sprendimą 98/348/EB (5).

               (8)

               Taryba pakvietė EIB pradėti operacijas Bosnijoje ir Hercegovinoje. Šios operacijos buvo tęsiamos, nes pagal Tarybos sprendimą 98/729/EB (6) parengta teigiama ataskaita (7).

               (9)

               Nors Bosnija ir Hercegovina bei Buvusioji Jugoslavijos Respublika Makedonija įtrauktos į Vidurio ir Rytų Europos regioną nuo Sprendimo 97/256/EB priėmimo, EIB visas skolinimas šalims kandidatėms šiame regione turėtų padidėti atsižvelgiant į pasirengimo stojimui susitarimo, kurį EIB planuoja sudaryti dėl EIB skolinimo projektams šiose šalyse be bendrijos biudžeto arba valstybių narių garantijos, svarbos.

               (10)

               Esant tokioms aplinkybėms, EIB turėtų užtikrinti, kad jos teikiamas skolinimas su garantija pagal įsipareigojimą Vidurio ir Rytų Europai visų pirma bus skirtas finansuoti projektus tose šalyse, kurios turi mažiau projektų, tinkamų finansuoti pagal pasirengimo stojimui susitarimą, arba projektus ne šalyse kandidatėse.

               (11)

               Europos bendrijos ir Nepalo, Europos bendrijos ir Laoso Liaudies Demokratinės Respublikos bei Europos bendrijos ir Jemeno bendradarbiavimo susitarimai atitinkamai įsigaliojo 1996 m. birželio 1 d., 1997 m. gruodžio 1 d. ir 1998 m. liepos 1 d., 1996 m. spalio 28 d. pasirašytas Europos Bendrijos ir Pietų Korėjos bendradarbiavimo susitarimas. Nepalas, Jemenas, Laosas ir Pietų Korėja turėtų gauti EIB finansavimą pagal EIB įsipareigojimą Azijai ir Lotynų Amerikai.

               (12)

               Reikia padaryti veiklos programų patobulinimus, susijusius su trukme ir taikymu valstybėms. Reikia patikslinti bendrąjį garantijos dydį ir skolinimo dalį, iš kurios EIB raginamas padengti ne Vyriausybės garantijų komercinę riziką.

               (13)

               Taryba ragina EIB tęsti savo operacijas remiant šiose šalyse įgyvendinamus investicinius projektus suteikiant šiame sprendime numatytą garantiją.

               (14)

               1996 m. birželio mėn. Komisija, susitarusi su EIB, pateikė Tarybai EIB skolinimo trečiosioms šalims naujos garantijų sistemos pasiūlymą.

               (15)

               1996 m. gruodžio 2 d. Taryba patvirtino išvadas dėl EIB skolinimo trečiosioms šalims garantijų naujų procedūrų, pagal kurias patvirtinama visuotinė garantija, neišskiriant regionų ir projektų, ir priimama rizikos pasidalijimo sistema. Pagal dabartinę rizikos pasidalijimo sistemą biudžetinė garantija turėtų būti suteikiama dėl politinės rizikos, iškylančios dėl valiutos nepervedimo, turto nusavinimo, karo arba pilietinių neramumų ir rizikos, kylančios dėl teisingumo neužtikrinimo, trečiosios šalies Vyriausybei ar kitoms valdžios institucijoms pažeidus tam tikras sutartis.

               (16)

               Pagal rizikos pasidalijimo sistemą, EIB turėtų apdrausti komercinę riziką nesuverenios trečiosios šalies garantijomis arba bet kokia kita garantija ar įkeistu turtu, taip pat remdamasis skolininko finansiniu pajėgumu pagal įprastus kriterijus.

               (17)

               Šios garantijų suteikimo procedūros neturėtų daryti įtakos EIB puikiai kredito būklei.

               (18)

               Tarybos reglamentas (EB, Euratomas) Nr. 1149/1999 (8) pakeitė Tarybos reglamentu (EB, Euratomas) Nr. 2728/94 (9) sukurto Paskolų garantijų fondo numatomą dydį ir atidėjimų normą.

               (19)

               2000–2006 m. finansinėje perspektyvoje, parengtoje pagal 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo (10), Bendrijos biudžete numatyta metinė 200 milijonų eurų (1999 m. kainomis) paskolų garantavimo rezervo viršutinė riba.

               (20)

               EIB finansavimas teisę į jį turinčiose trečiosiose šalyse, laikantis įprastų EIB kriterijų ir procedūrų, taip pat ir atitinkamų kontrolės priemonių, bei su Audito Rūmais ir OLAF (Kovos su sukčiavimu tarnyba) susijusių atitinkamų taisyklių ir procedūrų, turėtų būti taikomas taip, kad padėtų įgyvendinti Bendrijos politiką ir padidintų koordinavimą su kitais Bendrijos finansiniais instrumentais. EIB ir Komisija reguliariai konsultuojasi, kad užtikrintų prioritetų ir veiksmų šiose šalyse koordinavimą ir įvertintų pažangą, pasiektą įgyvendinant atitinkamus Bendrijos politikos tikslus. EIB direktorių valdyba yra atsakinga už veiklos tikslų nustatymą ir periodinę peržiūrą, ir jų įgyvendinimo vertinimą. Visų pirma, EIB finansavimas šalyse kandidatėse turėtų atitikti prioritetus, nustatytus Bendrijos ir šių valstybių stojimo partnerystės dokumentuose. Todėl turėtų būti labai padidintas EIB skolinimo pagal šį sprendimą skaidrumas. Todėl Komisija pateikė ataskaitą apie Sprendimo 2000/24/EB taikymą (11).

               (21)

               Glaudus EIB ir Komisijos bendradarbiavimas turėtų užtikrinti darnumą ir sinergiją su Europos Sąjungos geografinio bendradarbiavimo programomis bei tai, kad EIB paskolų operacijos papildytų ir sustiprintų Europos Sąjungos politikos, susijusios su tais regionais, kryptis.

               (22)

               Bendrijos garantija, apimanti specialų žemės drebėjimo susitarimą Turkijai pagal Tarybos sprendimą 1999/786/EB (12), toliau teikiama kaip visuotinė garantija pagal šį sprendimą.

               (23)

               EIB ir Komisija turėtų priimti minėtos garantijos suteikimo tvarką,

         NUSPRENDĖ:
   1 straipsnis
   1.   Bendrija suteikia Europos investicijų bankui (EIB) visuotinę garantiją dėl visų jo negautų mokėjimų už kreditus, suteiktus pagal įprastus kriterijus ir remiant atitinkamus Bendrijos užsienio politikos tikslus, pietrytinėse kaimyninėse valstybėse, Viduržemio jūros šalyse, Lotynų Amerikoje ir Azijoje bei Pietų Afrikos Respublikoje įgyvendinamiems investiciniams projektams.
   Garantija yra nedidesnė kaip 65 % visų suteiktų kreditų sumos ir visų susijusių sumų. Suteiktų kreditų bendra viršutinė riba yra 19 460 milijonų eurų, paskirstytų taip:

               —

               pietrytinės kaimyninės valstybės:
               9 185 milijonai eurų,

               —

               Viduržemio jūros šalys:
               6 520 milijonų eurų,

               —

               Lotynų Amerika ir Azija:
               2 480 milijonų eurų,

               —

               Pietų Afrikos Respublika:
               825 milijonai eurų,

               —

               Specialūs veiksmai, remiantys EB ir Turkijos muitų sąjungos konsolidavimą ir stiprinimą:
               450 milijonų eurų,

         ir ji gali būti panaudota ne vėliau kaip iki 2007 m. sausio 31 d. Į kreditus, dėl kurių jau buvo pasirašyta, atsižvelgiama jų sumas atimant iš regionams numatytų viršutinių ribų.
   Komisija pateikia ataskaitą dėl šio sprendimo taikymo ne vėliau kaip prieš šešis mėnesius iki naujų stojimo sutarčių įsigaliojimo ir prireikus pateikia siūlymus dėl šio sprendimo pataisų. Taryba aptaria ir priima sprendimą dėl naujo pasiūlymo, kuris įsigalioja nuo bet kurios naujos stojimo sutarties įsigaliojimo dienos.
   Jei 2007 m. sausio 31 d. pasibaigus skolinimo su garantija laikotarpiui, EIB suteiktos paskolos nepasieks antroje pastraipoje nurodytų bendrų sumų, šis laikotarpis automatiškai bus pratęstas šešiems mėnesiams.
   2.   Straipsnio 1 dalyje nurodytos šalys yra šios:

               —

                  Pietrytinės kaimyninės valstybės: Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Serbija, Juodkalnija ir Turkija,

               —

                  Viduržemio jūros šalys: Alžyras, Egiptas, Izraelis, Jordanija, Libanas, Marokas, Sirija, Tunisas ir Gazos Vakarų krantas,

               —

                  Lotynų Amerika: Argentina, Bolivija, Brazilija, Čilė, Kolumbija, Kosta Rika, Ekvadoras, Salvadoras, Gvatemala, Hondūras, Meksika, Nikaragva, Panama, Paragvajus, Peru, Urugvajus ir Venesuela,

               —

                  Azija: Bangladešas, Brunėjus, Kinija, Indija, Indonezija, Laosas, Makao, Malaizija, Maldyvai, Mongolija, Nepalas, Pakistanas, Filipinai, Singapūras, Pietų Korėja, Šri Lanka, Tailandas, Vietnamas ir Jemenas,

               —

               Pietų Afrikos Respublika.

         3.   EIB raginamas siekti ne Vyriausybės garantijomis apdrausti nuo komercinės rizikos 30 % savo paskolų pagal šį sprendimą, kiek įmanoma pagal įsipareigojimą kiekvienam regionui atskirai. Kai tik bus įmanoma, šis procentas bus padidintas tiek, kiek leis rinka.
   2 straipsnis
   Kiekvienais metais Komisija informuoja Europos Parlamentą ir Tarybą apie paskolų operacijas ir pažangą, pasiektą pasidalijant riziką pagal 1 straipsnio 3 dalį, ir tuo pačiu metu pateikia sistemos veikimo ir šioje srityje dirbančių finansinių institucijų tarpusavio koordinavimo įvertinimą. Į Europos Parlamentui ir Tarybai pateikiamą informaciją įeina skolinimo pagal šį sprendimą indėlio įgyvendinant atitinkamus Bendrijos užsienio politikos tikslus įvertinimas, atsižvelgiant į veiklos tikslus ir jų įgyvendinimo atitinkamus vertinimo kriterijus, kuriuos EIB turi nustatyti skolinimui pagal šį sprendimą.
   Siekiant pirmoje pastraipoje nurodytų tikslų EIB perduoda Komisijai atitinkamą informaciją.
   3 straipsnis
   EIB ir Komisija nustato sąlygas, pagal kurias turi būti suteikiama garantija.
   4 straipsnis
   Sprendimas 2000/24/EB su pakeitimais, padarytais I priede nurodytais sprendimais, panaikinamas.
   Nuorodos į panaikintą sprendimą laikomos nuorodomis į šį sprendimą ir skaitomos pagal II priede pateiktą atitikmenų lentelę.
   5 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Liuksemburge, 2008 m. birželio 23 d.

            Tarybos vardu

            Pirmininkas

         I. JARC

      (1)  2007 m. birželio 19 d. nuomonė (dar nepaskelbta Oficialiajame leidinyje).

      (2)  OL L 9, 2000 1 13, p. 24. Sprendimas su paskutiniais pakeitimais, padarytais Sprendimu 2006/174/EB (OL L 62, 2006 3 3, p. 26).

      (3)  Žr. I priedą.

      (4)  1997 m. balandžio 14 d. Tarybos sprendimas 97/256/EB suteikiantis Europos investicijų bankui Bendrijos garantiją dėl nuostolių, susijusių su paskolomis projektams už Bendrijos ribų (Vidurio ir Rytų Europos šalyse, Viduržemio jūros šalyse, Lotynų Amerikos ir Azijos šalyse, Pietų Afrikoje, Buvusiojoje Jugoslavijos Respublikoje Makedonijoje ir Bosnijoje ir Hercegovinoje) (OL L 102, 1997 4 19, p. 33). Sprendimas su paskutiniais pakeitimais, padarytais Reglamentu (EB) Nr. 2666/2000 (OL L 306, 2000 12 7, p. 1).

      (5)  1998 m. gegužės 19 d. Tarybos sprendimas 98/348/EB suteikiantis Europos investicijų bankui Bendrijos garantiją dėl nuostolių, susijusių su paskolomis projektams Buvusiojoje Jugoslavijos Respublikoje Makedonijoje ir Bosnijoje ir Hercegovinoje (OL L 155, 1998 5 29, p. 53).

      (6)  OL L 346, 1998 12 22, p. 54.

      (7)  COM(2000) 115 galutinis (Komisijos ataskaita Tarybai ir Europos Parlamentui dėl 1998 m. gruodžio 14 d. Tarybos sprendimo 98/729/EB, iš dalies pakeičiančio Sprendimą 97/256/EB siekiant išplėsti Europos Investicijų Bankui suteiktos garantijos taikymą iki paskolų projektams Bosnijoje ir Hercegovinoje).

      (8)  OL L 139, 1999 6 2, p. 1.

      (9)  OL L 293, 1994 11 12, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 89/2007 (OL L 22, 2007 1 31, p. 1).

      (10)  OL C 172, 1999 6 18, p. 1.

      (11)  COM(2006) 323 galutinis. Komisijos ataskaita Europos Parlamentui ir Tarybai dėl operacijų, vykdomų pagal EIB išorės skolinimo įgaliojimus, ir ateities perspektyvų, su I priedu SEC(2006) 789 ir II priedu SEC(2006) 790.

      (12)  OL L 308, 1999 12 3, p. 35.

      I PRIEDAS
      Panaikinamas sprendimas su vėlesniais pakeitimais

                  Tarybos sprendimas 2000/24/EB

                  (OL L 9, 2000 1 13, p. 24).

                  Tarybos sprendimas 2000/688/EB

                  (OL L 285, 2000 11 10, p. 20).

                  Tarybos sprendimas 2000/788/EB

                  (OL L 314, 2000 12 14, p. 27).

                  Tarybos sprendimas 2001/778/EB

                  (OL L 292, 2001 11 9, p. 43).

                  Tarybos sprendimas 2005/47/EB

                  (OL L 21, 2005 1 25, p. 9).

                  Tarybos sprendimas 2006/174/EB

                  (OL L 62, 2006 3 3, p. 26).

      II PRIEDAS
      Atitikmenų lentelė

                  Sprendimas 2000/24/EB

                  Šis sprendimas

                  1 straipsnis

                  1 straipsnis

                  2 straipsnis, pirma ir antra dalys

                  2 straipsnis, pirma ir antra dalys

                  2 straipsnis, trečia dalis

                  —

                  3 straipsnis

                  3 straipsnis

                  —

                  4 straipsnis

                  4 straipsnis

                  5 straipsnis

                  —

                  I priedas

                  —

                  II priedas


title: 2017 m. balandžio 3 d. Tarybos sprendimas (ES) 2017/657 dėl Europos Sąjungos ir Lichtenšteino Kunigaikštystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, sudarymo Europos Sąjungos vardu

text:
7.4.2017

               LT

               Europos Sąjungos oficialusis leidinys

               L 94/1

         TARYBOS SPRENDIMAS (ES) 2017/657
   2017 m. balandžio 3 d.
   dėl Europos Sąjungos ir Lichtenšteino Kunigaikštystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalį ir 218 straipsnio 6 dalies a punktą,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Remdamasi Tarybos sprendimu 2017/47 (2), 2016 m. gruodžio 5 d. Komisija pasirašė Europos Sąjungos ir Lichtenšteino Kunigaikštystės susitarimą dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu (toliau – Susitarimas), su sąlyga, kad jis bus sudarytas vėliau.

               (2)

               Europos Parlamento ir Tarybos reglamente (ES) Nr. 515/2014 (3) numatyta, kad su Šengeno acquis įgyvendinimu, taikymu ir plėtojimu susijusios valstybės dalyvauja priemonėje pagal jos nuostatas ir kad turi būti sudaromi jų finansinių įnašų susitarimai bei nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;

               (4)

               šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (4); todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (5); todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Lichtenšteino Kunigaikštystės susitarimas dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu (6).
   2 straipsnis
   Tarybos Pirmininkas Sąjungos vardu pateikia Susitarimo 19 straipsnio 2 dalyje numatytą pranešimą ir taip išreiškia Europos Sąjungos sutikimą laikytis Susitarimo (7).
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. balandžio 3 d.

            Tarybos vardu

            Pirmininkas

         R. GALDES

      (1)  2017 m. kovo 2 d. pritarimas.

      (2)  OL L 7, 2017 1 12, p. 2.

      (3)  2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

      (4)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (5)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (6)  Susitarimas paskelbtas OL L 7, 2017 m. sausio 12 d., kartu su sprendimu dėl pasirašymo.

      (7)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2012/259/ES: 2012 m. balandžio 26 d. Europos centrinio banko sprendimas, kuriuo iš dalies keičiamas Sprendimas ECB/2011/8 dėl eurų banknotų gamybai taikomų aplinkos apsaugos bei sveikatos ir saugumo akreditacijos procedūrų (ECB/2012/8)

text:
15.5.2012

               LT

               Europos Sąjungos oficialusis leidinys

               L 126/14

         EUROPOS CENTRINIO BANKO SPRENDIMAS
   2012 m. balandžio 26 d.
   kuriuo iš dalies keičiamas Sprendimas ECB/2011/8 dėl eurų banknotų gamybai taikomų aplinkos apsaugos bei sveikatos ir saugumo akreditacijos procedūrų
   (ECB/2012/8)
   (2012/259/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 128 straipsnio 1 dalį,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 16 straipsnį,
   atsižvelgdama į 2011 m. birželio 21 d. Sprendimą ECB/2011/8 dėl eurų banknotų gamybai taikomų aplinkos apsaugos bei sveikatos ir saugumo akreditacijos procedūrų (1), ypač į jo 2 straipsnio 3 dalį, 6 ir 8 straipsnius,
   kadangi:

               (1)

               vadovaudamasi Europos centrinių bankų sistemos ir Europos Centrinio Banko statuto 12 straipsnio 1 dalies antra pastraipa Valdančioji taryba perdavė Vykdomajai valdybai kompetenciją priimti sprendimus dėl akreditacijos pagal Sprendimo ECB/2011/8 2 straipsnio 3 dalį;

               (2)

               siekiant pagreitinti prašymų suteikti akreditaciją apdorojimą, taip užtikrinant, kad akreditacija bus suteikta ar atnaujinta laiku, ir palengvinti Europos Centrinio Banko (ECB) vykdomosios valdybos administracinę naštą, reikėtų iš dalies pakeisti Sprendime ECB/2011/8 nustatytą aplinkos apsaugos bei sveikatos ir saugumo akreditacijos suteikimo ir atnaujinimo procedūrą;

               (3)

               siekiant šio tikslo, Vykdomoji valdyba turėtų turėti galimybę vienam ar daugiau savo narių perduoti kompetenciją priimti įprastus sprendimus dėl akreditacijos. Tačiau toks perdavimas nebus taikomas kompetencijai suteikti išimtis, atmesti prašymus dėl akreditacijos, sustabdyti ar panaikinti akreditaciją;

               (4)

               todėl reikėtų atitinkamai iš dalies pakeisti Sprendimą ECB/2011/8,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2011/8 2 straipsnio 3 dalis pakeičiama taip:

      „3.   Vykdomoji valdyba, atsižvelgdama į Banknotų komiteto nuomonę, yra kompetentinga priimti visus sprendimus, susijusius su gamintojo aplinkos apsaugos bei sveikatos ir saugumo akreditacija. Apie juos ji informuoja Valdančiąją tarybą. Vykdomoji valdyba gali nuspręsti vienam ar daugiau savo narių perduoti įgaliojimus suteikti ir atnaujinti aplinkos apsaugos bei sveikatos ir saugumo akreditaciją pagal 6 ir 8 straipsnius.“

   2 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2012 m. balandžio 26 d.

            ECB Pirmininkas

         Mario DRAGHI

      (1)  OL L 176, 2011 7 5, p. 52.


title: 2017 m. balandžio 27 d. Europos Parlamento sprendimas (ES) 2017/1635 dėl Energetikos reguliavimo institucijų bendradarbiavimo agentūros 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/165

         EUROPOS PARLAMENTO SPRENDIMAS (ES) 2017/1635
   2017 m. balandžio 27 d.
   dėl Energetikos reguliavimo institucijų bendradarbiavimo agentūros 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Energetikos reguliavimo institucijų bendradarbiavimo agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2015 finansinių metų metinių finansinių ataskaitų su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8–0075/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8–0147/2017),

               1.

               pritaria Energetikos reguliavimo institucijų bendradarbiavimo agentūros 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 17.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 328, 2013 12 7, p. 42.


title: 2011/502/ES: 2011 m. rugpjūčio 10 d. Komisijos sprendimas, kuriuo įsteigiama ekspertų grupė dėl prekybos žmonėmis ir panaikinamas Sprendimas 2007/675/EB

text:
12.8.2011

               LT

               Europos Sąjungos oficialusis leidinys

               L 207/14

         KOMISIJOS SPRENDIMAS
   2011 m. rugpjūčio 10 d.
   kuriuo įsteigiama ekspertų grupė dėl prekybos žmonėmis ir panaikinamas Sprendimas 2007/675/EB
   (2011/502/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties 67 straipsnio 3 dalimi Europos Sąjungai pavesta užtikrinti aukštą saugumo lygį laisvės, saugumo ir teisingumo erdvėje. To tikslo turi būti siekiama užtikrinant organizuotų ir kitokių nusikaltimų, įskaitant prekybą žmonėmis ir nusikaltimus prieš vaikus, prevenciją ir su jais kovojant;

               (2)

               pagal Europos Sąjungos pagrindinių teisių chartijos 5 straipsnio 3 dalį prekyba žmonėmis draudžiama;

               (3)

               kaip apibrėžta 2011 m. balandžio 5 d. Europos Parlamento ir Tarybos direktyvoje 2011/36/ES dėl prekybos žmonėmis prevencijos, kovos su ja ir aukų apsaugos, pakeičiančioje Tarybos pamatinį sprendimą 2002/629/TVR (1), prekyba žmonėmis yra sunkus nusikaltimas, kuriuo pažeidžiamos pagrindinės žmogaus teisės ir žeminamas žmogaus orumas ir kurio atžvilgiu turi būti taikomas daugiadisciplinis požiūris į visą prekybos žmonėmis grandinę, apimančią kilmės, tranzito ir kelionės tikslo šalis;

               (4)

               2003 m. kovo 25 d. Sprendimu 2003/209/EB (2) Komisija nusprendė įsteigti konsultacinę grupę – ekspertų grupę dėl prekybos žmonėmis. Sprendimu 2007/675/EB (3) Komisija panaikino 2003 m. kovo 25 d. sprendimą ir įsteigė naują konsultacinę grupę – ekspertų grupę dėl prekybos žmonėmis, kuri labai prisidėjo prie prekybos žmonėmis prevencijos ir kovos su ja ir suteikė galimybę Komisijai rinkti nuomones dėl iniciatyvų, su susijusių prekyba žmonėmis. Pasibaigus Sprendimo 2007/675/EB trejų metų galiojimo laikotarpiui jis turi būti panaikintas ir pakeistas;

               (5)

               atsižvelgiant į vertingą nuo 2003 m. abiejų ekspertų grupių dėl prekybos žmonėmis atliktą darbą, kuriuo Komisijai suteikta galimybė toliau plėtoti savo politiką šioje srityje, taip pat į visame pasaulyje didėjančią kovos su prekyba žmonėmis politikos svarbą, reikia, kad ekspertų grupė toliau veiktų;

               (6)

               nauja ekspertų grupė turėtų toliau patarti Komisijai, atsižvelgdama į naujausius pokyčius ES lygmeniu. Šie pokyčiai – tai: Direktyvos 2011/36/ES priėmimas; ES kovos su prekyba žmonėmis koordinatoriaus paskyrimas; 2009 m. lapkričio 30 d. ES išorės aspekto stiprinimo kovos su prekyba žmonėmis srityje veiksmų planas;

               (7)

               ekspertų grupę turėtų sudaryti 15 narių, turinčių kuo įvairesnių specialiųjų žinių visais kovos su prekyba žmonėmis politikos aspektais, kurie, siekiant pusiausvyros, atstovautų įvairioms institucijoms bei geografiniams regionams;

               (8)

               turėtų būti nustatytos grupės nariams taikomos informacijos atskleidimo taisyklės;

               (9)

               grupės narių asmens duomenys turėtų būti tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (4);

               (10)

               nariai turėtų būti skiriami ketverių metų kadencijai, kurią galima pratęsti;

               (11)

               tikslinga nustatyti šio sprendimo taikymo laikotarpį. Vėliau Komisija svarstys, ar reikėtų jį pratęsti;

               (12)

               todėl Sprendimas 2007/675/EB turėtų būti panaikintas,

         NUSPRENDĖ:
   1 straipsnis
   Dalykas
   Šiuo sprendimu įsteigiama ekspertų grupė dėl prekybos žmonėmis (toliau – grupė).
   2 straipsnis
   Uždaviniai
   Grupės uždaviniai (5):

               a)

               kai tinkama ir susitarta su Komisija, patarti Komisijai prekybos žmonėmis ir tokios prekybos aukų apsaugos klausimais, teikiant pasiūlymus raštu ir užtikrinant nuoseklų požiūrį į prekybą žmonėmis;

               b)

               padėti Komisijai vertinti kovos su prekyba žmonėmis politikos raidą nacionaliniu, Europos ir tarptautiniu lygmenimis;

               c)

               padėti Komisijai nustatyti ir apibrėžti galimas tinkamas priemones ir veiksmus įvairiose kovos su prekyba žmonėmis srityse nacionaliniu, Europos ir tarptautiniu lygmenimis;

               d)

               sudaryti sąlygas diskutuoti kovos su prekyba žmonėmis klausimais ir keistis atitinkama patirtimi.

         3 straipsnis
   Konsultavimasis
   Komisija gali konsultuotis su grupe visais su prekyba žmonėmis susijusiais klausimais.
   4 straipsnis
   Narystė. Narių skyrimas
   1.   Grupę sudaro 15 narių.
   2.   Grupės nariai – asmenys, turintys specialiųjų žinių ir patirties prekybos žmonėmis prevencijos bei kovos su ja ir tokios prekybos aukų apsaugos srityse.
   3.   Sudarant grupę siekiama, kad būtų proporcingai atsižvelgta į reikiamas specialiąsias žinias, susijusias su įvairiomis prekybos žmonėmis formomis ir su įvairiais susijusiais aspektais, pavyzdžiui (bet ne tik), darbu, sveikatos priežiūra, teisėsauga, migracija, parama aukoms, vystomuoju bendradarbiavimu, lyčių lygybe, vaikų teisėmis, pagrindinėmis teisėmis ir švietimu.
   4.   Grupės nariai turi būti Europos Sąjungos valstybės narės arba, jei tinkama, šalies kandidatės ar potencialios šalies kandidatės arba Europos ekonominės erdvės valstybės piliečiai.
   5.   Grupės narius iš paraiškas pateikusių kandidatų skiria Vidaus reikalų GD generalinis direktorius (žr. šio sprendimo priedą).
   6.   Paraiškas pateikę kandidatai, kurie buvo laikomi tinkamais tapti grupės nariais, bet nebuvo paskirti, jų sutikimu turėtų būti įtraukti į rezervo sąrašą. Prireikus Komisija naudosis šiuo sąrašu nariams pakeisti.
   7.   Nariai skiriami pagal jų kompetenciją ketverių metų kadencijai. Jie eina pareigas, kol į jų vietą paskiriami kiti nariai, arba iki savo kadencijos pabaigos. Jie gali būti skiriami kitai kadencijai.
   8.   Nariai, kurie nebegali veiksmingai dalyvauti grupės darbe, kurie atsistatydina arba kurie nesilaiko šiame straipsnyje arba Sutarties 339 straipsnyje nustatytų sąlygų, gali būti pakeisti kitais nariais iki kadencijos pabaigos.
   9.   Grupės nariai veikia savarankiškai ir paisydami visuomenės interesų.
   10.   Grupės narių vardai ir pavardės skelbiami Komisijos ekspertų grupių ir kitų panašių subjektų registre (6) ir Vidaus reikalų GD interneto svetainėje.
   11.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Ekspertų grupei pirmininkauja ES kovos su prekyba žmonėmis koordinatorius.
   2.   Komisijai sutikus, pagal nustatytas grupės veiklos sąlygas grupė gali sudaryti pogrupius specializuotiems klausimams nagrinėti. Šie pogrupiai veiklą baigia, kai atlieka jiems pavestą užduotį.
   3.   Pirmininkas prireikus gali kviesti grupės arba pogrupio darbe dalyvauti grupei nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu.
   4.   Pirmininkas gali kviesti oficialius valstybių narių, šalių kandidačių, potencialių šalių kandidačių arba trečiųjų šalių ir tarptautinių, tarpvyriausybinių ir nevyriausybinių organizacijų atstovus ekspertų ar stebėtojų teisėmis dalyvauti grupės posėdžiuose.
   5.   Praėjus ne daugiau kaip dviem mėnesiams nuo paskyrimo ir ne daugiau kaip dviem mėnesiams nuo tada, kai įpusėja kadencija, įvyksta Komisijos ir grupės susitikimas, kuriame keičiamasi nuomonėmis dėl grupės darbo prioritetų.
   6.   Grupės darbo prioritetais užtikrinamas suderintas, daugiadisciplinis ir nuoseklus politikos atsakas dėl visų prekybos žmonėmis aspektų.
   7.   Grupės nariai, kviestiniai ekspertai ir stebėtojai laikosi profesinės paslapties įpareigojimų, nustatytų Sutartyse ir jų įgyvendinimo taisyklėse, taip pat Komisijos saugumo taisyklių dėl ES įslaptintos informacijos apsaugos, kurių tekstas pateikiamas Komisijos sprendimo 2001/844/EB, EAPB, Euratomas priede (7). Jei šių įpareigojimų nesilaikoma, Komisija gali imtis tinkamų priemonių.
   8.   Grupių ir pogrupių posėdžiai rengiami Komisijos patalpose. Komisija teikia sekretoriato paslaugas.
   9.   Grupė teikia Komisijai nuomones ir ataskaitas. Komisija gali nustatyti galutinę datą, iki kurios turi būti pateikta nuomonė ar ataskaita.
   10.   Per grupėje vykstančius svarstymus nebalsuojama. Kai grupės nuomonė ar ataskaita priimamos vieningai, ji parengia bendras išvadas ir prideda jas prie protokolo. Jeigu grupė nėra vieninga dėl nuomonės ar ataskaitos, apie atskirai pareikštas nuomones ji informuoja Komisiją.
   11.   Komisija gali susijusio dokumento originalo kalba skelbti visas grupės parengtas santraukas, išvadas, išvadų ištraukas arba darbo dokumentus.
   12.   Komisija skelbia informaciją apie grupės veiklą, pateikdama tą informaciją registre arba pateikdama nuorodą iš registro į Vidaus reikalų GD interneto svetainę.
   6 straipsnis
   Posėdžių išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas atlygina Komisija pagal galiojančias Komisijos nuostatas.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Panaikinimas
   Sprendimas 2007/675/EB panaikinamas.
   8 straipsnis
   Įsigaliojimas ir taikymas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje ir taikomas 5 metus.

      Priimta Briuselyje 2011 m. rugpjūčio 10 d.

            Komisijos vardu

            Pirmininkas

         José Manuel BARROSO

      (1)  OL L 101, 2011 4 15, p. 1.

      (2)  OL L 79, 2003 3 26, p. 25.

      (3)  2007 m. spalio 17 d. Komisijos sprendimas 2007/675/EB, kuriuo įsteigiama ekspertų grupė dėl prekybos žmonėmis (OL L 277, 2007 10 20, p. 29).

      (4)  OL L 8, 2001 1 12, p. 1.

      (5)  Prireikus sąrašas gali būti tikslinamas.

      (6)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei dėl to nebūtų galima tinkamai užtikrinti jo privatumo.

      (7)  2001 m. lapkričio 29 d. Komisijos sprendimas 2001/844/EB, EAPB, Euratomas, iš dalies keičiantis jos darbo tvarkos taisykles (OL L 317, 2001 12 3, p. 1).

      PRIEDAS

         Kvietimas teikti paraiškas, siekiant atrinkti Ekspertų grupės dėl prekybos žmonėmis narius pagal jų kompetenciją

      Sprendimu 2011/502/ES (1) Komisija įsteigė ekspertų grupę dėl prekybos žmonėmis. Grupei pirmininkaus ES kovos su prekyba žmonėmis koordinatorius, kuris gali konsultuotis su grupe visais su prekyba žmonėmis susijusiais klausimais.
      Ekspertų grupės uždaviniai:

                  a)

                  kai tinkama ir susitarta su Komisija, patarti Komisijai su prekyba žmonėmis susijusiais klausimais, teikiant pasiūlymus raštu, ir užtikrinti nuoseklų požiūrį į prekybą žmonėmis;

                  b)

                  padėti Komisijai vertinti kovos su prekyba žmonėmis politikos raidą nacionaliniu, Europos ir tarptautiniu lygmenimis;

                  c)

                  padėti Komisijai nustatyti ir apibrėžti galimas tinkamas priemones ir veiksmus, susijusius su kovos su prekyba žmonėmis politika, Europos ir nacionaliniu lygmenimis;

                  d)

                  sudaryti sąlygas diskutuoti kovos su prekyba žmonėmis klausimais ir keistis atitinkama patirtimi.

            Todėl Komisija kviečia teikti paraiškas, kad galėtų atrinkti ekspertų grupės narius.
      Ekspertų grupę sudaro 15 narių, skiriamų pagal jų kompetenciją, kaip nustatyta pirmiau minėto sprendimo 4 straipsniu.
      Komisija atrenka narius pagal jų kompetenciją ketverių metų kadencijai, kuri gali būti pratęsta. Grupės nariai teikia Komisijai nuo išorinės įtakos nepriklausomą nuomonę ir laikosi Komisijos sprendimo, kuriuo įsteigiama ekspertų grupė, 5 straipsnyje nustatytų konfidencialumo reikalavimų. Jie įsipareigoja veikti savarankiškai ir paisydami visuomenės interesų. Vertindama paraiškas Komisija atsižvelgs į šiuos kriterijus:

                  a)

                  patvirtintą kompetenciją, pasiektus svarbius profesinius laimėjimus ir įgytą patirtį (bent 5 metų), be kita ko, Europos ir (arba) tarptautiniu lygiu prekybos žmonėmis prevencijos bei kovos su ja ir tokios prekybos aukų apsaugos ir (arba) susijusiose srityse;

                  b)

                  labai gerą galiojančio kovos su prekyba žmonėmis ES acquis išmanymą;

                  c)

                  patvirtintą gebėjimą dirbti anglų k.;

                  d)

                  poreikį siekti ekspertų grupės pusiausvyros, atsižvelgiant į pareiškėjų atstovavimą, lytį ir geografinę kilmę (2);

                  e)

                  poreikį siekti pusiausvyros, atsižvelgiant į specialiąsias žinias, susijusias su įvairiomis prekybos žmonėmis formomis, įskaitant priverstinį darbą ir seksualinį išnaudojimą, taip pat su įvairiais aspektais, pavyzdžiui, prevencija, baudžiamuoju persekiojimu ir pagalba aukoms, ir su kitomis susijusiomis sritimis, pavyzdžiui (bet ne tik), darbu, migracija, sveikatos priežiūra, socialinėmis paslaugomis, vaikų teisėmis, švietimu, pagrindinėmis teisėmis, socialinėmis teisėmis, lyčių lygybe ir kt.;

                  f)

                  būtinybę pritarti tolesnei Komisijos sprendimu 2007/675/EB įsteigtos ekspertų grupės dėl prekybos žmonėmis veiklai (3);

                  g)

                  Grupės nariai turi būti Europos Sąjungos valstybės narės arba, jei tinkama, šalies kandidatės ar potencialios šalies kandidatės arba Europos ekonominės erdvės valstybės piliečiai.

            Į minėtus kriterijus bus atsižvelgiama vertinant gyvenimo aprašymą ir paraišką.
      Teikiant paraišką būtina užpildyti nustatytą paraiškos formą (priedėlis) ir nustatytą gyvenimo aprašymo formą (4). Paraiškoje pareiškėjai turi aiškiai nurodyti, kokios kovos su prekyba žmonėmis srities specialiųjų žinių jie turi.
      Tinkamai pasirašytos paraiškos turi būti atsiųstos ne vėliau kaip iki […] elektroniniu paštu arba laišku šiuo adresu:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 BRUSSELS

                  Belgium

                  HOME-ANTITRAFFICKING@ec.europa.eu

            Jeigu paraiška siunčiama elektroniniu paštu, elektroniniame laiške nurodyta data bus laikoma siuntimo data. Jeigu paraiška siunčiama paštu, pašto antspaude nurodyta data bus laikoma siuntimo data.
      Vadovaudamasi galiojančiomis Komisijos taisyklėmis, Komisija atlygins kelionės bei gyvenimo išlaidas, susijusias su ekspertų grupės veikla, atsižvelgdama į esamus biudžeto asignavimus. Grupės nariams už pareigų vykdymą neatlyginama.
      Ekspertų grupės narių sąrašas skelbiamas Komisijos ekspertų grupių ir kitų panašių subjektų registre (5) ir Vidaus reikalų GD interneto svetainėje.
      Grupės narių asmens duomenys renkami, tvarkomi ir skelbiami pagal Europos Parlamento ir Tarybos reglamento (EB) Nr. 45/2001 nuostatas (6).
      Dėl išsamesnės informacijos prašome kreiptis į p. Joanna BECZAŁA, telefonas (00 32 2) 296 96 39, el. paštas joanna.beczala@ec.europa.eu.
      Informacija apie kvietimo teikti paraišką rezultatus bus paskelbta Vidaus reikalų GD interneto svetainėje ir, jei tinkama, Europos Sąjungos oficialiajame leidinyje.

         (1)  2011 m. rugpjūčio 10 d. Komisijos sprendimas 2011/502/ES, kuriuo įsteigiama ekspertų grupė dėl prekybos žmonėmis ir panaikinamas Komisijos sprendimas 2007/675/EB (žr. šio Oficialiojo leidinio p 14).

         (2)  2000 m. birželio 19 d. Komisijos sprendimas 2000/407/EB dėl lyčių pusiausvyros jos įsteigtuose komitetuose ir ekspertų grupėse (OL L 154, 2000 6 27, p. 34).

         (3)  2007 m. spalio 17 d. Komisijos sprendimas 2007/675/EB, kuriuo įsteigiama ekspertų grupė dėl prekybos žmonėmis (OL L 277, 2007 10 20, p. 29).

         (4)  Visi gyvenimo aprašymai turėtų būti pateikti europine forma, kurią galima rasti adresu www.cedefop.eu.int/transparency/cv.asp.

         (5)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbimas galėtų sukelti pavojų jo saugumui ar asmens neliečiamumui arba jei dėl to nebūtų galima tinkamai užtikrinti jo privatumo.

         (6)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

         Priedėlis


title: 2006/455/EB,Euratomas: 2005 m. vasario 21 d.  Tarybos ir Komisijos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Gruzijos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo sudarymo

text:
6.7.2006

               LT

               Europos Sąjungos oficialusis leidinys

               L 185/14

      TARYBOS IR KOMISIJOS SPRENDIMAS

   2005 m. vasario 21 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Gruzijos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo sudarymo
   (2006/455/EB, Euratomas)
   EUROPOS SĄJUNGOS TARYBA
   IR EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antruoju sakiniu ir 300 straipsnio 3 dalies pirmąja pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
   atsižvelgdamos į 2003 m. Stojimo sutartį, ypač į jos 2 straipsnio 3 dalį,
   atsižvelgdamos į 2003 m. Stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę (1),
   atsižvelgdamos į Tarybos pritarimą pagal Europos atominės energijos steigimo sutarties 101 straipsnį,
   kadangi:

               (1)

               Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Gruzijos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolas Europos Bendrijų ir jų valstybių narių vardu buvo pasirašytas 2004 m. balandžio 30 d.

               (2)

               Kol protokolas įsigalios, jis taikomas laikinai nuo 2004 m. gegužės 1 d.

               (3)

               Protokolas turėtų būti patvirtintas,

         SUSITARĖ:
   1 straipsnis
   Europos bendrijos, Europos atominės energijos bendrijos ir valstybių narių vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Gruzijos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolas.
   Protokolo tekstas pridedamas prie šio sprendimo (2).
   2 straipsnis
   Bendrijos ir jos valstybių narių vardu Tarybos pirmininkas pateikia protokolo 4 straipsnyje numatytą pranešimą. Europos atominės energijos bendrijos vardu tokį pranešimą tuo pat metu pateikia Komisijos pirmininkas.

      Priimta Briuselyje, 2005 m. vasario 21 d.

            Tarybos vardu

            Pirmininkas

         J. ASSELBORN

            Komisijos vardu

            Pirmininkas

         J. M. BARROSO

      (1)  2004 m. spalio 26 d. pateikta nuomonė (dar nepaskelbta Oficialiajame leidinyje).

      (2)  Žr. šio Oficialiojo leidinio p. 10.


title: 2009 m. gruodžio 22 d. Tarybos sprendimas dėl Portugalijai atstovaujančio Regionų komiteto nario skyrimo

text:
31.12.2009

               LT

               Europos Sąjungos oficialusis leidinys

               L 353/69

      TARYBOS SPRENDIMAS

   2009 m. gruodžio 22 d.
   dėl Portugalijai atstovaujančio Regionų komiteto nario skyrimo
   (2009/1026/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Portugalijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1)

               (2)

               Pasibaigus José MACÁRIO CORREIA įgaliojimams tapo laisva viena Regionų komiteto nario vieta,

         NUSPRENDĖ:
   1 straipsnis
   Regionų komiteto nariu likusiam kadencijos laikui iki 2010 m. sausio 25 d. pakartotinai skiriamas:
   José MACÁRIO CORREIA, Presidente da Câmara Municipal de Faro.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2009 m. gruodžio 22 d.

            Tarybos vardu

            Pirmininkas

         A. CARLGREN

      (1)  OL L 56, 2006 2 25, p. 75.


title: 2014/521/ES: 2014 m. liepos 30 d. Tarybos sprendimas, kuriuo skiriami du Regionų komiteto Kroatijai atstovaujantys nariai ir keturi Kroatijai atstovaujantys pakaitiniai nariai

text:
6.8.2014

               LT

               Europos Sąjungos oficialusis leidinys

               L 233/30

         TARYBOS SPRENDIMAS
   2014 m. liepos 30 d.
   kuriuo skiriami du Regionų komiteto Kroatijai atstovaujantys nariai ir keturi Kroatijai atstovaujantys pakaitiniai nariai

      (2014/521/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Kroatijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               Kroatijos Respublikai įstojus į Europos Sąjungą reikėtų papildyti Regionų komitetą paskiriant devynis narius ir devynis pakaitinius narius, atstovaujančius Kroatijos regiono ir vietos valdžiai. 2013 m. liepos 1 d. Taryba priėmė Sprendimą 2013/342/ES (3), kuriuo laikotarpiui iki 2015 m. sausio 25 d. skiriami aštuoni Regionų komiteto Kroatijai atstovaujantys nariai ir devyni Kroatijai atstovaujantys pakaitiniai nariai. Priėmus Sprendimą 2013/342/ES tapo laisva Regionų komiteto nario vieta;

               (3)

               pasibaigus Ivan JAKOVČIĆ kadencijai tapo laisva Regionų komiteto nario vieta;

               (4)

               pasibaigus Miroslav ČAČIJA, Blanka GLAVICA-JEČMENICA, Andrija RUDIĆ ir Ivana POSAVEC KRIVEC kadencijai tapo laisvos keturios Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Valter FLEGO, Prefect of Istra County,

                           —

                           Željko TURK, Mayor of the City of Zaprešić

                     ir

               b)

               pakaitiniais nariais:

                           —

                           Ivan VUČIĆ, Prefect of Karlovac County,

                           —

                           Alojz TOMAŠEVIĆ, Prefect of Požega-Slavonia County,

                           —

                           Jasna PETEK, Deputy Prefect of Krapina-Zagorje County,

                           —

                           Damir DEKANIĆ, Mayor of Municipality of Andrijaševci.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 30 d.

            Tarybos vardu

            Pirmininkas

         S. GOZI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 183, 2013 7 2, p. 8.


title: 2014/610/ES: 2014 m. balandžio 3 d. Europos Parlamento sprendimas dėl Europos gyvenimo ir darbo sąlygų gerinimo fondo 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/285

         EUROPOS PARLAMENTO SPRENDIMAS
   2014 m. balandžio 3 d.
   dėl Europos gyvenimo ir darbo sąlygų gerinimo fondo 2012 finansinių metų sąskaitų uždarymo
   (2014/610/ES)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2012 finansinių metų metinių finansinių ataskaitų su Fondo atsakymu (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0183/2014),

               1.

               pritaria Europos gyvenimo ir darbo sąlygų gerinimo fondo 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 221.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 139, 1975 5 30, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2016 m. vasario 12 d. Tarybos sprendimas (ES) 2016/206, kuriuo skiriamas Regionų komiteto Austrijos Respublikos pasiūlytas pakaitinis narys

text:
16.2.2016

               LT

               Europos Sąjungos oficialusis leidinys

               L 39/44

         TARYBOS SPRENDIMAS (ES) 2016/206
   2016 m. vasario 12 d.
   kuriuo skiriamas Regionų komiteto Austrijos Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Johannes PEINSTEINER kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Dr. Carmen KIEFER, Vizebürgermeisterin der Marktgemeinde Kuchl.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. vasario 12 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2016 m. liepos 18 d. Tarybos sprendimas (ES) 2016/1203, kuriuo skiriamas Regionų komiteto Ispanijos Karalystės pasiūlytas narys ir Ispanijos Karalystės pasiūlytas pakaitinis narys

text:
23.7.2016

                  LT

                  Europos Sąjungos oficialusis leidinys

                  L 198/44

            TARYBOS SPRENDIMAS (ES) 2016/1203
      2016 m. liepos 18 d.
      kuriuo skiriamas Regionų komiteto Ispanijos Karalystės pasiūlytas narys ir Ispanijos Karalystės pasiūlytas pakaitinis narys
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 305 straipsnį,
      atsižvelgdama į Ispanijos vyriausybės pasiūlymą,
      kadangi:

                  (1)

                  2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                  (2)

                  pasibaigus Francesc HOMS i MOLIST kadencijai tapo laisva Regionų komiteto nario vieta;

                  (3)

                  pasibaigus Roger ALBINYANA i SAIGÍ kadencijai tapo laisva Regionų komiteto pakaitinio nario vieta,

            PRIĖMĖ ŠĮ SPRENDIMĄ:
      1 straipsnis
      Likusiam dabartinės kadencijos laikui iki 2020 m. sausio 25 d. į Regionų komitetą skiriami:

                  a)

                  nariu:

                              —

                              Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        ir

                  b)

                  pakaitiniu nariu:

                              —

                              Amadeu ALTAFAJ i TARDIO, Representante Permanente ante la Unión Europea
                                  (*)
                                 , Comunidad Autónoma de Cataluña.

            2 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. liepos 18 d.

               Tarybos vardu

               Pirmininkė

            G. MATEČNÁ

         (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

         (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

         (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

         (*)  Katalonijos autonominės srities nuolatinio atstovo Europos Sąjungoje paskyrimą Ispanijos Vyriausybė užginčijo Katalonijos aukštesniajame teisingumo teisme.